**Javni natječaj**

**za sufinanciranje programa i projekata udruga u 2021. godini**

(1) Općina Gornja Vrba poziva udruge koje su programski usmjerene na rad za opće dobro u području kulture, sporta i rekreacije, te ostalih društvenih djelatnosti da se prijave za financijsku podršku iz proračuna Općine Gornja Vrba za 2021. godinu.

(2) Udruge sukladno ovom Javnom natječaju (dalje u tekstu: Natječaj) mogu prijaviti program/projekt koji doprinosi razvoju Općine Gornja Vrba sukladno strateškim i planskim dokumentima Općine za sljedeća prioritetna područja:

* **Prioritetno područje 1 – Kultura**
* **Prioritetno područje 2 – Sport i rekreacija**
* **Prioritetno područje 3 – Ostale društvene djelatnosti**

(3) Ukupno planirana vrijednost ovog Natječaja je **535.000,00 kuna.** Od toga za:

* Prioritetno područje 1 – Kultura **20.000,00 kuna**
* Prioritetno područje 2 – Sport i rekreacija **500.000,00 kuna**
* Prioritetno područje 3 – Ostale društvene djelatnosti **15.000,00 kuna**

**Najmanji** iznos financijskih sredstava koji se može prijaviti i ugovoriti po pojedinom programu/projektu iz područja Kulture je **3.000,00 kuna**, a **najveći** iznos je **20.000,00 kuna.**

**Najmanji** iznos financijskih sredstava koji se može prijaviti i ugovoriti po pojedinom programu/projektu iz područja Sporta i rekreacije je **5.000,00 kuna**, a **najveći** iznos je **350.000,00 kuna.**

**Najmanji** iznos financijskih sredstava koji se može prijaviti i ugovoriti po pojedinom programu/projektu iz područja Ostale društvene djelatnosti je **1.000,00 kuna**, a **najveći** iznos je **3.000,00 kuna.**

(4) Rok za prijavu na Natječaj je **30 dana** od dana objave Natječaja, zaključno s **02. veljače 2021**. Ako se prijava šalje poštom, smatra se da je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijema pošiljke.

Sve prijave poslane izvan roka neće biti uzete u razmatranje.

(5) Prijave se dostavljaju **isključivo na propisanim obrascima**, koji su zajedno s Uputama za prijavitelje, dostupni na mrežnim stranicama Općine Gornja Vrba <http://www.gornja-vrba.hr/>

(6) Obvezne obrasce i propisanu dokumentaciju potrebno je poslati u papirnatom i elektroničkom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, te ovjerene službenim pečatom organizacije. Prijava u elektroničkom obliku (na CD-u, DVD-u ili USB sticku) sadržajno mora biti identična onoj u papirnatom obliku te se šalje zajedno s prijavom u papirnatom obliku kao njezin prilog.

Izvornik prijave se šalje preporučeno poštom s povratnicom, kurirom ili osobno (predaja na urudžbeni zapisnik). Na vanjskom dijelu omotnice potrebno je istaknuti naziv natječaja, zajedno s punim nazivom i adresom prijavitelja te napomenom “Ne otvarati”.

**Prijave se šalju na sljedeću adresu:**

Općina Gornja Vrba

Braće Radića 1, Gornja Vrba

35208 Ruščica

“Javni natječaj za sufinanciranje programa i projekata udruga u 2021. godini - Ne otvarati”

Prijave koje nisu dostavljene u roku određenom ovim Natječajem, te koje u cijelosti ne zadovoljavaju propisane uvjete ovog Natječaja neće se razmatrati.

(7) Svaki prijavitelj može prijaviti **jedan (1) program ili jedan (1) projekt** u okviru ovog Natječaja, na razdoblje provedbe do 12 mjeseci.

(8) Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na Javni natječaj za sufinanciranje programa i projekata udruga u 2021. godine.

(9) Sva pitanja vezana uz Natječaj mogu se postaviti isključivo elektroničkim putem, slanjem upita na sljedeću adresu elektronske pošte – [opcina.gornja.vrba@sb.t-com.hr](mailto:opcina.gornja.vrba@sb.t-com.hr) i to najkasnije do 25. siječnja 2021. Općina Gornja Vrba nema obveze odgovarati na pitanja postavljena nakon ovog datuma.

KLASA: 402-08/20-01/18

UR.BROJ: 2178/28-01-20-05

Gornja Vrba, 28.12.2020. g.